**LIETUVOS RESPUBLIKOS ŪKIO MINISTRAS**

**Į S A K Y M A S**

**DĖL LIETUVOS RESPUBLIKOJE PARDUODAMŲ PREKIŲ ŽENKLINIMO TAISYKLIŲ DALINIO PAKEITIMO**

1999 m. kovo 2 d. Nr. 85

Vilnius

Iš dalies pakeičiu 1998 m. balandžio 16 d. įsakymu Nr. 137 patvirtintas Lietuvos Respublikoje parduodamų prekių ženklinimo taisykles (Žin., 1998, Nr. [38-1024](https://www.e-tar.lt/portal/lt/legalAct/TAR.F16A99070DFA), Nr. [56-1573](https://www.e-tar.lt/portal/lt/legalAct/TAR.A0480F4D6770), Nr. [69-2029](https://www.e-tar.lt/portal/lt/legalAct/TAR.0EC1E9F38FB6), Nr. [72-2107](https://www.e-tar.lt/portal/lt/legalAct/TAR.09988E555867), Nr. 74; 1999, Nr. 7-166),

1. Papildau šių taisyklių 1 punktą ir po žodžių „fizinių asmenų, neįregistravusių prekybos verslo, parduodamas prekes“ įrašau žodžius „konfiskuotas prekes“.

2. Papildau šias taisykles šiuo 16 punktu:

„16. Ženklinant fizinių asmenų, įsigijusių patentą gamybai, realizuojamus savos gamybos gaminius: rankų darbo mezginius, smulkius tekstilės, odos ir jos pakaitalų, medžio, keramikos dirbinius, gali būti nurodytas tik prekės pavadinimas ir prekę pagaminusio asmens patento numeris. Kita informacija apie šiuos gaminius gali būti pateikiama žodžiu.

Ši nuostata taikoma tik tais atvejais, kai minėtus gaminius realizuoja gamybos patente nurodyti asmenys“.

3. Papildau šias taisykles šiuo 17 punktu:

„17. Parduodant konfiskuotas prekes, prekybos vietoje raštu turi būti pateikta informacija, kad tai – konfiskuotos prekės“.

ŪKIO MINISTRAS VINCAS BABILIUS